Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: képességéről és egységes használatáról szóló 195/2005. (IX. 22.) Korm. rendelet.
Paragraph Index: 566

képességéről és egységes használatáról szóló 195/2005. (IX. 22.) Korm. rendelet. 1.2 Szolgáltatásban részt vevő felek és kötelezettségeik 1.2.1 Miniszterelnöki Hivatal (MeH) A MeH kötelezettséget vállal arra, hogy mindenkor a jelen dokumentumban meghatározott feltételekkel nyújtja szolgáltatását, különösen tekintettel arra, hogy: – a szolgáltatást az ügyfélkapuval rendelkező ügyfelek térítésmentesen vehetik igénybe; – a MeH által felügyelt informatikai rendszerek folyamatos működését és ezáltal a vállalt szolgáltatási szintet a tőle elvárható gondossággal biztosítja; – az elektronikus beadványok titkosságát a címzett Hatósághoz történő beérkezésig biztosítja; – a MeH az általában elvárható magatartás szerint szabályzatait betartja, illetve a részt vevő felekkel betartatja. A MeH az ügyfelekkel való kapcsolattartást Kormányzati Ügyfél-tájékoztató Központ szolgáltatásainak igénybevételével biztosítja. 1.2.2 Ügyfél A Központi Rendszer szolgáltatásait igénybe vevő ügyfelek kötelezettséget vállalnak arra, hogy jelen dokumentumot megismerik; a dokumentum, valamint a hatályos jogszabályok ügyfelekre vonatkozó rendelkezéseit betartják; vállalják a felelősséget a felhasználói azonosítójukkal végzett tevékenységekért, különösen az általuk Hatósághoz küldött – a Központi Rendszer által továbbított – elektronikus beadványokért. 1.2.3 Ügysegéd Ügysegéd olyan informatikai és/vagy az ügyintézéshez kapcsolódó szakismerettel rendelkező természetes személy, illetve ilyen tevékenységet végző jogi személy vagy jogi személyiséggel nem rendelkező szervezet lehet, amely (aki) a Központi Rendszerrel kötött megállapodás alapján, illetőleg az a 2007/52. szám jogszabályban arra feljogosított hatóság, amely a Ket. 169. § (1) bekezdése alapján ügyfél képviseletében ügyintézést végez, illetőleg internetes kapcsolati lehetőséget biztosít, szakmai és informatikai segítséget nyújt. Az ügysegéd minden esetben az ügyfél megbízása alapján, az ügyfél igényének megfelelően köteles eljárni. Az ügysegéd köteles az elektronikus ügyintézés során az ügyfél utasításának maradéktalanul megfelelve eljárni, továbbá köteles felhívni ügyfele figyelmét minden tevékenység végrehajtása előtt azokra a problémákra, amelyeket a döntése okozhat. Az ügysegéd az ügyintézés során döntést nem hozhat. Az ügysegéd kötelessége az elektronikus ügyintézés során a jelen dokumentumban az ügyfelekre vonatkozó rendelkezések betartása az általánosan elvárható gondossággal. 1.2.4 Hatóság A Hatóság a jogszabályoknak megfelelően a Központi Rendszer által kiadott időbélyegzést, mint az elektronikus beadvány beérkezésének időpontját elfogadja, az elektronikus beadvány tartalmi vizsgálatát elvégzi, a jogszabályokban és belső szabályzatában meghatározottak szerint az ügyfélkapcsolatot ellátja.

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes